**Απλές και Επαυξημένες προτάσεις** ΑΠΑΝΤΗΣΕΙΣ 12/4/20

* Η πρόταση είναι μια οργανωμένη ομάδα λέξεων που εκφράζει ένα ολοκληρωμένο νόημα.

π.χ.: Το Σαββατοκύριακο θα πάμε εκδρομή στο Ναύπλιο.

* Οι προτάσεις, ανάλογα με τη δομήτους, τοντρόπο δηλαδή με τον οποίο οι λέξειςτους σχετίζονται και συνδέονται μεταξύ τους, μπορούν να χωριστούν σε:

**α) απλές:** είναι οι προτάσεις που έχουν μόνο τους κύριους όρους, δηλαδή το υποκείμενο (τη λέξη για την οποία γίνεται λόγος στην πρόταση και απαντά στην ερώτηση ποιος, ποια, ποιο/ποιοι, ποιες ποια κάνει/κάνουν αυτό που δηλώνει το ρήμα) και το κατηγόρημα (ό,τι λέγεται μέσα στην πρόταση για το

υποκείμενο-το κατηγόρημα αποτελείται από το ρήμα και το αντικείμενό του ή το κατηγορούμενο)·

π.χ.: Το παιδί αρρώστησε.

Η θάλασσα είναι κρύα.

Ο Κώστας αγόρασε αυτοκίνητο.

**υποκείμενο** **κατηγόρημα**

**β) επαυξημένες:** είναι οι προτάσεις που, εκτός από τους κύριους όρους, έχουν και άλλους δευτερεύοντες, τους προσδιορισμούς (λέξεις δηλαδή όπως τα επίθετα που συνοδεύουν τα ουσιαστικά ή τα επιρρήματα που δηλώνουν πότε, πού, πώς κ.λπ. έγινε αυτό που δηλώνει το ρήμα - λέξεις ή φράσεις που τις χρησιμοποιούμε για να μεγαλώσουμε και να ομορφύνουμε μια πρόταση, δίνοντας παράλληλα περισσότερες πληροφορίες)·

π.χ.: Χθες το βράδυ το παιδί αρρώστησε βαριά.

Σήμερα η θάλασσα είναι πολύ κρύα.

Ο αδερφός μου ο Κώστας αγόρασε ένα ωραίο κόκκινο αυτοκίνητο.

**ΑΣΚΗΣH**

**Οι προτάσεις που σου δίνονται είναι απλές. Προσπάθησε να τις ξαναγράψεις εμπλουτίζοντάς τες με τις λέξεις απ’ την παρένθεση, ώστε να γίνουν επαυξημένες.**

Ο γείτονάς μου έχει ένα σκύλο. (φιλόζωος, καφετής, με μαύρες βούλες, ήσυχο)

Ο φιλόζωος γείτονάς μου έχει έναν καφετή σκύλο με μαύρες βούλες και είναι ήσυχος.

Ο οδηγός τραυμάτισε τη γάτα. (απρόσεκτος, χοντρή, άγρια, κανελή)

Ένας απρόσεκτος οδηγός τραυμάτισε μια χοντρή, κανελή, άγρια γάτα.

Η μαϊμού τρώει μια μπανάνα. (παιχνιδιάρα, λαίμαργα, μεγάλη, κίτρινη)

**Η παιχνιδιάρα μαϊμού τρώει λαίμαργα μια κίτρινη και μεγάλη μπανάνα.**